Държавен вестник, бр. 54, 2025 г., стр. 25

БРОЙ  54	
Д Ъ Р Ж А В Е Н  В Е С Т Н И К 	
СТР.  25   
§ 32. Законът влиза в сила след изтичане 
на сроковете за възражения от Европейска­
та комисия по Директива (ЕС) 2015/1535 
на Европейския парламент и на Съвета от
9 септември 2015 г., установяваща процедура 
за предоставянето на информация в сферата 
на техническите регламенти и правила от­
носно услугите на информационното обще­
ство (ОВ, L 241/1 от 17 септември 2015 г.), с 
изключение на § 1, т. 4, която влиза в сила 
от деня на обнародването на закона в „Дър­
жавен вестник“, и чл. 43з, ал. 3, т. 6, която 
влиза в сила 12 месеца след обнародването 
на закона в „Държавен вестник“.
Законът е приет от 51-вото Народно съб­
рание на 19 юни 2025 г. и е подпечатан с 
официалния печат на Народното събрание.
Председател на Народното събрание: 
Наталия Киселова
3539
УКАЗ № 105
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за пазарите на криптоактиви, приет 
от 51-вото Народно събрание на 20 юни 2025 г.
Издаден в София на 27 юни 2025 г. 
Президент на Републиката: 
Румен Радев
Подпечатан с държавния печат.
Министър на правосъдието:
Георги Георгиев
ЗАКОН
за пазарите на криптоактиви
Г л а в а  п ъ р в а
ОБЩИ ПОЛОЖЕНИЯ
Чл. 1. (1) Този закон урежда условията и 
реда за публичното предлагане на криптоак­
тиви и допускането до търговия на платформа 
за търговия с криптоактиви, лицензирането 
и държавния надзор върху издателите на 
криптоактиви и доставчиците на услуги за 
криптоактиви.
(2) Този закон не се прилага за издатели­
те на токени за електронни пари и надзора 
върху тях с изключение на изискванията, 
свързани с прилагане на дял VI от Регламент 
(ЕС) 2023/1114 на Европейския парламент и на 
Съвета от 31 май 2023 г. относно пазарите на 
криптоактиви и за изменение на регламенти 
(ЕС) № 1093/2010 и (ЕС) № 1095/2010 и на 
директиви 2013/36/ЕС и (ЕС) 2019/1937 (OB, L 
150/40 от 9 юни 2023 г.), наричан по-нататък 
„Регламент (ЕС) 2023/1114“.
Чл. 2. Целта на този закон е:
1. осигуряване на защита на интересите на 
държателите на криптоактиви и на клиентите 
на доставчици на услуги за криптоактиви;
2. обезпечаване на условия за развитие на 
прозрачен и ефективен пазар на криптоактиви;
3. поддържане на стабилност, прозрачност 
и доверие на пазара на криптоактиви; 
4. създаване на условия за подпомагане на 
иновациите и лоялната конкуренция в областта 
на пазарите на криптоактиви.
Чл. 3. (1) Комисията за финансов надзор, 
наричана по-нататък „Комисията“, осъщест­
вява надзор по спазване на изискванията на 
Регламент (ЕС) 2023/1114, на този закон и на 
актовете по прилагането им и е компетентен 
орган по смисъла на чл. 93 от Регламент 
(ЕС) 2023/1114 с изключение на случаите, които 
са от изричната компетентност на Българската 
народна банка.
(2) Комисията е компетентен орган за съ­
трудничество по смисъла на чл. 96 от Рег­ламент 
(ЕС) 2023/1114 с Европейския банков орган и с 
Европейския орган за ценни книжа и пазари.
(3) Комисията упражнява правомощията 
на компетентен орган по чл. 7, параграфи 3 и 
4, чл. 8, параграфи 6 и 7, чл. 12, параграф 5, 
чл. 17, параграфи 3, 5 и 6, чл. 18, параграф 4, 
чл. 20, параграфи 2, 4 и 5, чл. 21, параграфи 
1, 2 и 4 – 6, чл. 22, параграфи 2 и 4, чл. 24, 
параграфи 1, 2, 3 и 5, чл. 25, параграф 2, ал. 4, 
изречение първо, и параграфи 3 – 5, чл. 35, 
параграфи 3 и 4, чл. 41, параграфи 4, 6 и 8, 
чл. 42, параграф 2, чл. 43, параграфи 4, 5 и 8, 
чл. 44, чл. 46, параграфи 4 и 5, чл. 47, параграф 
4, чл. 59, параграф 8, чл. 63, параграфи 3, 5, 6, 
8 – 10 и 12, чл. 64, параграфи 1, 2, 4 и 6, чл. 65, 
параграфи 2 и 3, чл. 83, параграфи 4, 5, 7 и 
9, чл. 84, параграфи 1 и 2, чл. 88, параграф 3, 
чл. 92, параграф 1 и чл. 105, параграфи 1 – 6 
от Регламент (ЕС) 2023/1114 по предложение 
на заместник-председателя на Комисията, 
ръководещ управление „Надзор на инвести­
ционната дейност“, наричан по-нататък „за­
местник-председателя“.
(4) Заместник-председателят упражнява 
всички правомощия на компетентен орган 
по Регламент (ЕС) 2023/1114 с изключение 
на тези, които са предоставени в изричната 
компетентност на Комисията.
(5) Всички уведомления и предоставяне на 
информация до компетентен орган по този 
закон съгласно Регламент (ЕС) 2023/1114 се 
извършват до Комисията.
Чл. 4. Белите книги за криптоактивите, 
които се предлагат на територията на Репуб­
лика България, включително техните резю­
мета, маркетинговите съобщения и правилата 
за управление на платформите за търговия с 
криптоактиви се изготвят и представят на бъл­
гарски език или на език, обичайно използван 
в сферата на международните финанси.